Bernhard Christian Jenssen

B. Christian Jenssen (født 30. november 1936, død 2. april 2020) var en norsk næringslivsleder som i en periode fra 1989 var direktør for Nationaltheatret. Etter eksamen artium i 1956 tok han befalsskolen for feltartilleriet før han begynte på Bedriftsøkonomisk Institutt. Etter eksamen derfra begynte han i 1968 som disponent i Morgenbladet. Han har også vært disponent i Autoriserte Reklamebyråers Forening og i Norsk Telegrambyrå fra 1980 til 1989. Etter tiden på Nationaltheatret ble han leder i Asker Næringsråd, en stilling han hadde i 10 år til han gikk av med pensjon i 2006. I den stillingen var det en viktig oppgave å kjempe for ny E-18 gjennom Asker kommune.

 Kilder 
 Hvem Hva Hvor 1990 ISBN 82-516-1267-5

 Eksterne lenker 
 Jenssen takker av – Artikkel i Budstikka 12. mai 2006

Kategori:Personer fra Asker kommune
Kategori:Norske næringslivsledere